CELEX: 52005PC0644
Language: da
Date: 2005-12-09
Title: Forslag til Rådets forordning om udvidelse af den endelige antidumpingtold, der blev indført ved forordning (EF) nr. 2074/2004 på importen af visse ringmekanismer med oprindelse i Folkerepublikken Kina, til også at omfatte importen af samme vare afsendt fra Den Demokratiske Folkerepublik Laos

Vigtig juridisk meddelelse

|

52005PC0644

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 9.12.2005KOM(2005) 644 endeligForslag tilRÅDETS FORORDNINGom udvidelse af den endelige antidumpingtold, der blev indført ved forordning (EF) nr. 2074/2004 på importen af visse ringmekanismer med oprindelse i Folkerepublikken Kina, til også at omfatte importen af samme vare afsendt fra Den Demokratiske Folkerepublik Laos(forelagt af Kommissionen)BEGRUNDELSE1.  BAGGRUNDEN FOR FORSLAGET2.  Begrundelse og formålForslaget vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004 (i det følgende benævnt ”grundforordningen”), i proceduren vedrørende importen af visse ringmekanismer med oprindelse i Folkerepublikken Kina afsendt fra Den Demokratiske Folkerepublik Laos.-  Generel baggrundForslaget er fremsat som led i gennemførelsen af grundforordningen og er resultatet af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen.-  Gældende bestemmelser på det område, som forslaget vedrørerDer findes i øjeblikket ingen bestemmelser på det pågældende område.-  Overensstemmelse med andre EU-politikker og målIkke relevant.3.  HØRING AF INTERESSEREDE PARTER OG KONSEKVENSANALYSE4.  Høring af interesserede parterDe parter, der er berørt af proceduren, har i overensstemmelse med grundforordningen allerede haft mulighed for at forsvare deres interesser i løbet af undersøgelsen.-  EkspertbistandDer har ikke været behov for ekstern ekspertbistand.-  KonsekvensanalyseForslaget er en følge af gennemførelsen af grundforordningen.Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.5.  FORSLAGETS RETLIGE ELEMENTER6.  Resumé af forslagetI 1997 blev der indført endelig antidumpingtold på importen af visse ringmekanismer med oprindelse i Kina. I 2004 blev denne told efter en udløbsundersøgelse genindført for en periode på yderligere fem år. Desuden blev tolden i 2004 efter en omgåelsesundersøgelse udvidet til også at omfatte import af den samme vare afsendt fra Vietnam.Den 28. februar 2005 modtog Kommissionen en anmodning om at indlede en undersøgelse af den påståede omgåelse ved omladning via Laos af de antidumpingforanstaltninger, der var indført på importen af ringmekanismer med oprindelse i Kina.Undersøgelsen viste, og at der ikke forelå nogen tilstrækkelig gyldig grund eller økonomisk begrundelse ud over indførelsen af antidumpingforanstaltningerne for den pågældende ændring i handelsmønsteret, og at de afhjælpende virkninger af de eksisterende foranstaltninger blev undergravet i henseende til mængder og priser. En betydelig import af den pågældende vare fra Laos syntes at have erstattet importen af visse ringmekanismer fra Kina og Vietnam. Der var desuden tilstrækkelige beviser for, at den øgede import var foregået til priser, der lå betydeligt under den ikke-skadevoldende pris, der blev fastsat ved den undersøgelse, som førte til de eksisterende foranstaltninger, og for at betydelig dumping havde fundet sted.Det foreslås derfor, at udvide de eksisterende antidumpingforanstaltninger på importen af ringmekanismer med oprindelse i Folkerepublikken Kina til at omfatte importen af samme vare afsendt fra Den Demokratiske Folkerepublik Laos.Medlemsstaterne er blevet hørt, og et flertal heraf støttede forslaget.Det foreslås, at Rådet vedtager vedlagte forslag til forordning, der bør offentliggøres i Den Europæiske Unions Tidende så hurtigt som muligt.-  RetsgrundlagRådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004.-  SubsidiaritetsprincippetForslaget falder ind under Fællesskabets enekompetence. Subsidiaritetsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet af følgende grunde.Foranstaltningens form er beskrevet i ovennævnte grundforordning og giver ikke mulighed for nationale beslutninger.Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, lokale myndigheder, erhvervsdrivende og borgere begrænses mest muligt og står i rimeligt forhold til forslagets mål.-  Reguleringsmiddel/formForeslået middel: forordning.Andre midler ville ikke være hensigtsmæssige af følgende grund:Grundforordningen foreskriver ikke alternative muligheder.7.  BUDGETMÆSSIGE KONSEKVENSERForslaget har ingen konsekvenser for Fællesskabets budget.520 |Forslag tilRÅDETS FORORDNINGom udvidelse af den endelige antidumpingtold, der blev indført ved forordning (EF) nr. 2074/2004 på importen af visse ringmekanismer med oprindelse i Folkerepublikken Kina, til også at omfatte importen af samme vare afsendt fra Den Demokratiske Folkerepublik LaosRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[1] (i det følgende benævnt “grundforordningen”), særlig artikel 9 og artikel 13,under henvisning til forslag fra Kommissionen, forelagt efter høring af det rådgivende udvalg, ogud fra følgende betragtninger:A. PROCEDURE1. Gældende foranstaltninger(1) Ved forordning (EF) nr. 119/97[2] (i det følgende benævnt “den oprindelige forordning”), indførte Rådet en endelig antidumpingtold på importen af visse ringmekanismer med oprindelse i Folkerepublikken Kina (i det følgende benævnt “Kina”), som for mekanismer med 17 og 23 ringe udgjorde forskellen mellem mindsteimportprisen på 325 EUR pr. 1 000 stk. og prisen netto, frit Fællesskabets grænse, ufortoldet, og for andre ringmekanismer udgjorde mellem 32,5 % og 39,4 %.(2) Efter en undersøgelse i henhold til artikel 12 i forordning (EF) nr. 384/96 ændrede og forhøjede Rådet ovennævnte told for andre mekanismer end mekanismer med 17 eller 23 ringe ved forordning (EF) nr. 2100/2000[3] (“absorptionsundersøgelsen”). Den ændrede endelige antidumpingtold varierede fra 51,2 % til 78,8 %(3) Ved Rådets forordning (EF) nr. 1208/2004[4] udvidede Rådet de foranstaltninger, der blev indført ved den oprindelige forordning, til at gælde for importen af ringmekanismer afsendt fra Den Socialistiske Republik Vietnam (i det følgende benævnt “Vietnam").(4) Efter en udløbsundersøgelse blev tolden genindført ved Rådets forordning (EF) nr. 2074/2004[5].2. Anmodning(5) Den 28. februar 2005 modtog Kommissionen en anmodning i henhold til artikel 13, stk. 3, i grundforordningen om at indlede en undersøgelse af den påståede omgåelse af antidumpingforanstaltningerne på importen af visse ringmekanismer med oprindelse i Kina. Anmodningen blev indgivet af Ring Alliance Ringbuchtechnik GmbH på vegne af producenter, der tegner sig for en væsentlig del af Fællesskabets produktion af visse ringmekanismer (i det følgende benævnt “ansøgerne”). Det blev hævdet i anmodningen, at de gældende antidumpingforanstaltninger på importen af visse ringmekanismer med oprindelse i Kina blev omgået ved videreforsendelse via Den Demokratiske Folkerepublik Laos (i det følgende benævnt “Laos”).(6) Det blev endvidere hævdet i anmodningen, og at der ikke forelå nogen tilstrækkelig gyldig grund eller økonomisk begrundelse ud over indførelsen af antidumpingforanstaltningerne for den pågældende ændring i handelsmønsteret, og at de afhjælpende virkninger af de eksisterende foranstaltninger blev undergravet i henseende til mængder og priser. En betydelig import af visse ringmekanismer fra Laos syntes at have erstattet importen af visse ringmekanismer fra Kina og Vietnam. Der forelå desuden tilstrækkelige beviser for, at den øgede import var foregået til priser, som lå under den ikke-skadevoldende pris, der blev fastsat ved den undersøgelse, som førte til de eksisterende foranstaltninger.(7) Endelig hævdede ansøgerne, at priserne på visse ringmekanismer afsendt fra Laos var dumpingpriser i forhold til den normale værdi, der tidligere var blevet fastsat for den pågældende vare.3. Indledning af undersøgelse(8) Efter at have hørt Det Rådgivende Udvalg fastslog Kommissionen, at der forelå tilstrækkelige beviser til at indlede en undersøgelse i henhold til artikel 13 i grundforordningen, og den iværksatte derfor ved forordning (EF) nr. 559/2005[6] (i det følgende benævnt “indledningsforordningen”) en undersøgelse. I henhold til artikel 13, stk. 3, og artikel 14, stk. 3 og stk. 5, i grundforordningen pålagde Kommissionen ved indledningsforordningen desuden toldmyndighederne per 14. april 2005 at registrere importen af visse ringmekanismer afsendt fra Laos, uanset om varen var angivet med oprindelse i Laos eller ej.4. Undersøgelse(9) Kommissionen underrettede officielt myndighederne i Kina og Laos, producenter/eksportører og importører i Fællesskabet, som den vidste var berørt af sagen, samt den EF-erhvervsgren, der havde indgivet anmodningen, om indledningen af undersøgelsen. Der blev sendt spørgeskemaer til producenter/eksportører i Kina og Laos og til de importører i Fællesskabet, der var nævnt i anmodningen, eller som Kommissionen kendte fra den oprindelige undersøgelse. De berørte parter fik mulighed for at give deres mening til kende skriftligt og anmode om at blive hørt mundtligt inden for den frist, der var fastsat i indledningsforordningen. Alle parter blev underrettet om, at manglende samarbejde kunne medføre, at artikel 18 i grundforordningen ville blive anvendt, og at afgørelsen ville blive truffet på grundlag af de foreliggende faktiske oplysninger.(10) Kommissionen modtog ingen besvarelser af spørgeskemaerne fra eksportører/producenter i Kina eller Laos og modtog heller ingen kommentarer fra de kinesiske og laotiske myndigheder.(11) En EF-importør svarede ved at erklære, at den ikke havde importeret ringmekanismer af nogen type fra Laos i undersøgelsesperioden, men gav ikke andre oplysninger.5. Undersøgelsesperiode(12) Undersøgelsen omfattede perioden fra den 1. januar 2004 til den 31. december 2004 (i det følgende benævnt “undersøgelsesperioden”). Der blev indsamlet oplysninger fra 2001 og til slutningen af undersøgelsesperioden med henblik på at undersøge den påståede ændring i handelsmønstret.B. RESULTATER AF UNDERSØGELSEN1. Generelle betragtninger/samarbejdsvilje(13) Som nævnt i betragtning (10) og (11), var der ingen producenter/eksportører af ringmekanismer i Kina eller Laos, der samarbejdede i forbindelse med undersøgelsen, og heller ingen EF-importører, der indsendte oplysninger af relevans for undersøgelsen. Der måtte derfor træffes afgørelse vedrørende eksporten af ringmekanismer afsendt fra Laos til Fællesskabet på grundlag af de foreliggende faktiske oplysninger i overensstemmelse med artikel 18 i grundforordningen.2. Den pågældende vare og samme vare(14) Den pågældende vare er, som defineret i den oprindelige undersøgelse, visse ringmekanismer, som i øjeblikket tariferes under KN-kode ex 8305 10 00. Disse ringmekanismer består af to rektangulære stålplader eller -bånd, hvortil der er fastgjort mindst fire halvringe af stål, og som holdes sammen af en dækplade af stål. De åbnes enten ved at trække i halvringene eller ved en lille udløsningsmekanisme af stål, der er fastgjort til ringmekanismen. Almindeligvis består en ringmekanisme af ringe, plade, dækplade, nitter og evt. en udløsningsmekanisme.(15) Ud fra de foreliggende oplysninger blev det konkluderet, at de ringmekanismer, der eksporteres til Fællesskabet fra Kina og de mekanismer, der afsendes fra Laos til Fællesskabet, har samme grundlæggende fysiske egenskaber og samme anvendelsesformål. De anses derfor for at være samme vare, jf. artikel 1, stk. 4, i grundforordningen. Der blev ikke under undersøgelsen indsendt oplysninger, der tydede på det modsatte,3. Ændringer i mønstret for handelen mellem tredjelande og Fællesskabet(16) På grund af manglende samarbejde fra de laotiske selskabers side blev mængden og værdien af eksporten af den pågældende vare fra Laos til Fællesskabet fastsat på grundlag af de foreliggende oplysninger, som i dette tilfælde var de statistiske data indsamlet af medlemsstaterne og sammenfattet af Kommissionen i henhold til artikel 14, stk. 6, i grundforordningen og Eurostat.(17) Efter at der var blevet indført endelige foranstaltninger på importen af den pågældende vare fra Kina til Fællesskabet, faldt importen fra Kina betydeligt, nemlig fra 1 684 tons i 1999 til 302 tons i 2001 og 2002, men begyndte at stige en smule til 330 tons i 2003 og 354 tons i 2004. Det bør imidlertid noteres, at importen fra Kina i anden halvdel af 2004 igen begyndte at vise en faldende tendens, som vist i tabellen nedenfor. Samtidig steg importen til Fællesskabet af ringmekanismer fra Laos fra nul tons mellem 2001 og 2003 til 492 tons i 2004 (= undersøgelsesperioden). Statistikkerne viser, at importen fra Laos fortsat er steget i 2005.(18) Det må også noteres, at det konstaterede mønster, hvor et fald i importen fra Kina falder sammen med en betydelig stigning i importen fra Laos i 2004, svarer direkte til det mønster, der blev konstateret ved den omgåelsesundersøgelse, der førte til, at de foranstaltninger, der blev indført ved den oprindelige undersøgelse, blev udvidet til at gælde for importen af ringmekanismer fra Vietnam. Fra 1999 og fremover steg importen af ringmekanismer fra Vietnam således betydeligt, nemlig fra nul tons mellem 1999 og 2001 til 1 105 tons i 2002 og 1 778 tons i 2003. Efter at de foranstaltninger, der var blevet indført ved den oprindelige undersøgelse, blev udvidet til også at gælde for import af ringmekanismer fra Vietnam, faldt importen fra Vietnam til Fællesskabet betydeligt til 353 tons i 2004 (= undersøgelsesperioden). Statistikkerne noterer ingen import i 2005. En analyse baseret på perioder på seks måneder viser faktisk, at importen fra Vietnam næsten ophørte fuldstændig i første semester af 2004, hvor de gældende foranstaltninger på importen af ringmekanismer fra Kina blev udvidet til også at gælde for import afsendt fra Vietnam (offentliggørelse den 1. juli 2004, jf. betragtning (3)). Samtidig steg importen fra Laos fra nul i de forudgående perioder til 100 tons i første semester af 2004 og til 392 tons i andet semester af 2004. Det er derfor klart, at importen fra Laos i det mindste delvis erstattede importen fra Vietnam og Kina. Den konstaterede import fra Laos bekræfter således et handelsmønster, der begyndte at vise sig i 1999, da der før foranstaltningerne blev udvidet til at gælde for Vietnam, ikke var nogen import fra Laos til Fællesskabet.Land | 2001 | 2002 | 2003 | 2004 (UP) 1. semester | 2004 (UP) 2. semester |Kina[7] | 302 | 302 | 330 | 212 | 142 |Vietnam[8] | 0 | 1105 | 1778 | 353 | 0 |Laos[9] | 0 | 0 | 0 | 100 | 392 |Kilde: Statistiske oplysninger indsamlet af medlemsstaterne og sammenfattet af Kommissionen i henhold til grundforordningens artikel 14, stk. 6, og Eurostat.4. Ingen tilstrækkelig gyldig grund eller økonomisk begrundelse(19) Importen til Fællesskabet fra Laos startede i 2004, efter at der i august 2003 var blevet indledt en undersøgelse af importen af ringmekanismer fra Vietnam, og indtraf således samtidig med ændringen af handelsmønsteret mellem Kina, Vietnam og Laos på den ene side og Fællesskabet på den anden side, jf. betragtning (18).(20) Der er et tidsmæssigt sammenfald mellem det betydelige fald i importen af ringmekanismer fra Vietnam, som indtraf på det tidspunkt, da foranstaltningerne blev udvidet som følge af omgåelsesundersøgelsen, og den parallelle stigning i importen af ringmekanismer fra Laos. Det skal nævnes, at såvel myndighederne i Laos som de potentielle producenter/eksportører i landet var underrettet om den igangværende undersøgelse. Der blev imidlertid ikke modtaget nogen dokumentation for, at der fandtes en egentlig produktion af denne vare i Laos, og der var rent faktisk ingen laotiske selskaber, der deltog i undersøgelsen. På grundlag af de foreliggende oplysninger og i fravær af anden tilstrækkelig gyldig grund eller økonomisk begrundelse, jf. artikel 13, stk. 1, i grundforordningen, må det derfor konkluderes, at ændringen i handelsmønsteret skyldtes, at antidumpingtolden var blevet udvidet til at også gælde for varer afsendt fra Vietnam.5. Undergravning af de afhjælpende virkninger af tolden i henseende til priser og/eller mængde af den samme vare(21) Ud fra oplysningerne i betragtning (18) er det klart, at der skete en klar kvantitativ ændring i mønsteret for Fællesskabets import af den pågældende vare, efter at foranstaltningerne for ringmekanismer fra Kina i 2004 blev udvidet til at gælde for Vietnam. Efter denne udvidelse faldt importen fra Vietnam til Fællesskabet væsentligt i 2004 for helt at ophøre i 2005, hvor der indtraf en parallel pludselig stigning i eksporten af den pågældende vare fra Laos til Fællesskabet. Ifølge data fra Eurostat androg den samlede eksport fra Laos til Fællesskabet i 2004 492 tons, mens det første kvartal af 2005 viser samme tendens. Det er derfor klart, at denne markante ændring i handelsmønsteret har undergravet foranstaltningernes afhjælpende virkninger på de mængder, der blev importeret til fællesskabsmarkedet.(22) Hvad angår priserne på de pågældende varer afsendt fra Laos, var det på grund af manglende samarbejde nødvendigt at referere til data fra Eurostat, som var de bedste foreliggende oplysninger. Det blev konstateret, at de laotiske eksportpriser i gennemsnit lå under den skadestærskel, der blev fastsat for priserne i Fællesskabet i den oprindelige undersøgelse. Toldens afhjælpende virkninger i henseende til priser bliver således undergravet.(23) Det kan derfor konkluderes, at importen af den pågældende vare fra Laos undergraver toldens afhjælpende virkninger i henseende til både priser og mængder.6. Bevis for dumping i forhold til de tidligere fastslåede normalværdier for samme eller lignende vare(24) Som forklaret i betragtning (13) blev der på grund af manglende samarbejde, jf. artikel 18 i grundforordningen, anvendt Eurostats KN-data til at fastsætte eksportpriserne til EU med henblik på at fastslå, om der forelå bevis for dumping ved eksporten af den pågældende vare fra Laos til Fællesskabet i undersøgelsesperioden.(25) I overensstemmelse med artikel 13, stk. 1, i grundforordningen blev disse eksportpriser sammenlignet med den tidligere fastslåede normalværdi, som i dette tilfælde er den normalværdi, der blev fastslået ved den seneste udløbsundersøgelse. I udløbsundersøgelsen (jf. betragtning (4)) blev Indien valgt som et egnet markedsøkonomisk referenceland for Kina, og normalværdien blev fastsat på grundlag af både priserne og den beregnede normalværdi i dette referenceland.(26) I betragtning af det manglende samarbejde og i henhold til artikel 18 i grundforordningen blev det ved sammenligningen mellem eksportprisen og normalværdien fundet hensigtsmæssigt at gå ud fra, at assortimentet af varer, der var blevet undersøgt i denne undersøgelse, var det samme som i udløbsundersøgelsen af importen af ringmekanismer med oprindelse i Kina.(27) I overensstemmelse med artikel 2, stk. 11 og 12, i grundforordningen blev der foretaget en sammenligning mellem det vejede gennemsnit af normalværdien, som blev fastsat i udløbsundersøgelsen, og det vejede gennemsnit af eksportpriserne i den nærværende undersøgelsesperiode, udtrykt i procent af cif-prisen, frit Fællesskabets grænse, ufortoldet, som viste betydelig dumping.C. FORANSTALTNINGER(28) Ud fra de ovennævnte undersøgelsesresultater kan det sluttes, at der er tale om omgåelse i betydningen i artikel 13, stk. 1, andet punktum, i grundforordningen. I overensstemmelse med artikel 13, stk. 1, første punktum, i grundforordningen bør de gældende antidumpingforanstaltninger på importen af den pågældende vare med oprindelse i Kina, som ændret ved absorptionsundersøgelsen, udvides til at gælde for import af samme vare afsendt fra Laos, uanset om varen er angivet med oprindelse i Laos eller ej.(29) I overensstemmelse med artikel 14, stk. 5, i grundforordningen, som fastsætter, at foranstaltninger mod registreret import skal anvendes fra datoen for en sådan registrering, bør der opkræves antidumpingtold på importen af ringmekanismer, der blev afsendt fra Laos, og som ved indførslen til Fællesskabet var gjort til genstand for registrering ved indledningsforordningen.(30) Følgende foranstaltninger, der er fastsat i artikel 1, stk. 2, i den oprindelige forordning, senest ændret ved udløbsundersøgelsen, bør derfor udvides:a) for mekanismer med 17 og 23 ringe udgør tolden forskellen mellem minimumsimportprisen på 325 EUR pr. 1 000 enheder og prisen, frit Fællesskabets grænse, ufortoldetb) for andre mekanismer fastsættes resttolden til 78,8 %.(31) I overensstemmelse med artikel 14, stk. 5, i grundforordningen, som fastsætter, at alle udvidede foranstaltninger skal gælde for varer, som blev importeret til Fællesskabet under den registrering, der blev indført ved indledningsforordningen, bør der opkræves told på den registrerede import af visse ringmekanismer afsendt fra Laos.D. ANMODNINGER OM FRITAGELSE(32) Skønt der i forbindelse med denne undersøgelse ikke blev fundet nogen egentlige eksportører af ringmekanismer til Fællesskabet i Laos og ingen gav sig til kende over for Kommissionen, vil andre berørte eksportører, som eventuelt overvejer at indgive en anmodning om fritagelse for den udvidede antidumpingtold i henhold til artikel 13, stk. 4, i grundforordningen, blive bedt om at udfylde et spørgeskema, for at Kommissionen kan afgøre, om det er berettiget at indrømme fritagelse. Fritagelse kan indrømmes efter en vurdering af markedssituationen for den pågældende vare, produktionskapacitet og kapacitetsudnyttelse, indkøb og salg og sandsynligheden for videreførelse af en praksis, for hvilken der ikke er tilstrækkelig gyldig grund eller økonomisk begrundelse, samt bevis for dumping. Kommissionen vil normalt også aflægge kontrolbesøg på stedet. Anmodninger skal omgående indgives til Kommissionen med alle relevante oplysninger, især om ændringer i selskabets aktiviteter i forbindelse med produktion og salg.E. PROCEDURE(33) De berørte parter er blevet underrettet om de vigtigste kendsgerninger og betragtninger, som ligger til grund for Rådets hensigt om at udvide af den gældende endelige antidumpingtold, og har haft lejlighed til at fremsætte bemærkninger og blive hørt. Der er ikke modtaget bemærkninger, der kunne ændre ovennævnte konklusioner.UDSTEDT FØLGENDE FORORDNING:Artikel 11. Den endelig antidumpingtold, der blev indført ved forordning (EF) nr. 2074/2004 på importen af visse ringmekanismer henhørende under KN-kode ex 8305 10 00 med oprindelse i Folkerepublikken Kina:(a) som for mekanismer med 17 og 23 ringe (Taric-kode 8305 10 00 21 og 8305 10 00 29) udgør med forskellen mellem mindsteimportprisen på 325 EUR pr. 1 000 stk. og nettoprisen, frit Fællesskabets grænse, ufortoldet,(b) og for andre mekanismer (Taric-kode 8305 10 00 11 og 8305 10 00 19) er 78,8 %,udvides til at gælde for importen af visse ringmekanismer afsendt fra Den Demokratiske Folkerepublik Laos (Taric-kode 8305 10 00 13 og 83 05 10 00 23), uanset om varen er angivet med oprindelse i Den Demokratiske Folkerepublik Laos eller ej.I denne forordning forstås ved ringmekanismer, mekanismer, der består af to rektangulære stålplader eller -bånd, hvortil der er fastgjort mindst fire halvringe af stål, og som holdes sammen af en dækplade af stål. De åbnes enten ved at trække i halvringene eller ved en lille udløsningsmekanisme af stål, der er fastgjort til ringmekanismen.2. Den ved stk. 1 udvidede told opkræves på import af varer, der er registreret i overensstemmelse med artikel 13, stk. 3, og artikel 14, stk. 5, i forordning (EF) nr. 384/96.3. De gældende bestemmelser for told finder anvendelse.Artikel 21. Anmodninger om fritagelse for den ved artikel 1 udvidede told fremsættes skriftligt på et af Fællesskabets officielle sprog og skal være undertegnet af en person, der er bemyndiget til at repræsentere ansøgeren. Anmodningen sendes til følgende adresse:Europa-KommissionenGeneraldirektoratet for HandelDirektorat BKontor: J-79 05/17B - 1049 BruxellesFax (32 2) 295 65 05Telex COMEU B 21877.2. I overensstemmelse med artikel 13, stk. 4, i forordning (EF) nr. 384/96 kan Kommissionen efter høring af det rådgivende udvalg ved afgørelse tillade, at import, der ikke omgår de ved forordning (EF) nr. 2074/2004 indførte antidumpingforanstaltninger, fritages for den ved artikel 1 udvidede told.Artikel 3Toldmyndighederne pålægges at ophøre med den registrering af importen, som blev indført ved artikel 2 i forordning (EF) nr. 559/2005.Artikel 4Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormand [1] EFT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).[2] EFT L 22 af 24.1.1997, s. 1[3] EFT L 250 af 5.10.2000, s. 1.[4] EUT L 232 af 1.7.2004, s. 1.[5] EUT L 359 af 4.12.2004, s. 11.[6] EUT L 94 af 13.4.2005, s. 26.[7] fra 1684 tons i 1999.[8] fra nul i 1999.[9] fra nul i 1999.